ออสเตรเลีย! เพาะเชื้อ”ไวรัสโคโรนา”ในห้องแล็บสำเร็จ เตรียมแชร์ข้อมูลหาทางสกัดไวรัส
ออสเตรเลีย! เพาะเชื้อ"ไวรัสโคโรนา"ในห้องแล็บสำเร็จ เตรียมแชร์ข้อมูลหาทางสกัดไวรัส
ออสเตรเลีย! เพาะเชื้อ"ไวรัสโคโรนา"ในห้องแล็บสำเร็จ เตรียมแชร์ข้อมูลหาทางสกัดไวรัส
29 ม.ค. 2563

ผู้สื่อข่าวรายงานว่า นักวิทยาศาสตร์จากสถาบันปีเตอร์ โดเฮอร์ตี ในเมืองเมลเบิร์น ประเทศออสเตรเลีย ได้ประสบความสำเร็จในการเพาะเชื้อไวรัสโคโรนาสายพันธุ์ใหม่จากตัวอย่างที่ได้จากผู้ป่วยเป็นครั้งแรก
แถลงการณ์ของสถาบันปีเตอร์ โดเฮอร์ตี ระบุว่า นักวิทยาศาสตร์จากสถาบันฯได้เพาะเชื้อไวรัสโคโรนาจากตัวอย่างของผู้ป่วยสำเร็จ ซึ่งจะทำให้ผู้เชี่ยวชาญประจำห้องแล็บของนานาประเทศมีข้อมูลที่สำคัญในการรับมือกับไวรัสชนิดนี้
ดร.จูเลียน ดรูซ จากโรงพยาบาลโรยัล เมลเบิร์น กล่าวว่า การที่เรามีเชื้อไวรัสจริงจะทำให้เรามีความสามารถในการกำจัดและรับรองวิธีการทดสอบทั้งหมด รวมทั้งเปรียบเทียบความอ่อนไหวและลักษณะเฉพาะต่าง ๆ
ทั้งนี้ จะมีการนำไวรัสที่ได้ไปใช้ที่ห้องแล็บด้านสาธารณสุขของออสเตรเลียเพื่อการควบคุม และส่งให้กับผู้เชี่ยวชาญประจำห้องแล็บที่ทำงานร่วมกับองค์การอนามัยโลกในยุโรป